इसी तरह ओम पुरी जिन किरदारों को निभाते थे, उनके साथ अपनी असहमित की बात भी कहने से चूकते नहीं थे. उन्होने गोविंद निहलानी के साथ भी काम किया था. पर वह हमेशा गोविंद निहलानी निर्देशित फिल्म‘‘देव’’ के अपने किरदार के साथ असहमत होने का रोना भी रोते रहे. एक खास मुलाकात के दौरान ओम पुरी ने अपनी फिल्मों की चर्चा करते हुए कहा था-‘‘ तमस, आरोहण, आक्रोश, अर्द्धसत्य जैसी फिल्मों को लोग हमेशा याद रखेंगे. फिल्म ‘देव’ भी अच्छी बनी थी, पर फिल्म ‘देव’ के अपने किरदार से मैं सहमत नहीं था.’’